钦定古今图书集成/明伦汇编/人事典/第103卷 > 尔雅 > 《祖饯祝文》蔡邕
## 钦定古今图书集成/明伦汇编/人事典/第103卷 > 尔雅 > 《祖饯祝文》蔡邕

今岁淑月，日吉时良。爽应孔加，君当迁行。神龟吉兆，
林气煌煌。《蓍》卦利贞，天见三光。鸾鸣雍雍，四牡彭彭。
君既升舆，道路开张。风伯雨师，洒道中央。阳遂求福，
蚩尤辟兵。苍龙夹毂，白虎扶行，朱雀道引，元武作侣。
勾陈居中，厌伏四方，往临邦国，长乐无疆。